**Generalforsamling i Grænsekorene lørdag, den 2. februar 2019**

Egernsundhallen, Høllevej 4, 6320 Egernsund.

**Referat**

1. Valg af dirigent

*Margrethe Iversen, Augustenborg Koret blev valgt til dirigent, og hun konstaterede, at generalforsamlingen var blevet varslet i rette tid.*

2. Formandens beretning

*Formandens beretning: 2018 Generalforsamlingsstævne med Niels Thåstrup. Efterårsstævnet 2018 var Mozarts Laudamus og Ave Maria samt Vivaldis Gloria med 4 solister og et større orkester med strygere, orgel og blæsere under ledelse af Søren Birch. Opførsel i Løgumkloster efter 3 indlagte øvedage. Siden efteråret er der arbejdet intenst med 100 års-fejringen af Genforeningen i 2020. Hertil bliver der lavet nye sange af Niels Brunse med musik af Søren Birch. Der bliver søgt mange fonde. Formandens beretning vedhæftet.Beretningen godtaget.*

3. Musikudvalgets beretning

*Musikudvalget tilsluttede sig formandens beretning og udvalgets beretning blev godkendt.*

4. Kassererens beretning

*Året kom ud med et underskud på 57.745,94 kr. Underskuddet skyldes at Liden Kirsten blev aflyst og tilskuddet hertil skulle tilbagebetales. Tilskuddet kunne ikke bruges til Vivalids Gloria.. Kassererens beretning blev godkendt uden kommentarer til regnskabet. Regnskabet er godkendt og underskrevet af begge revisorer*

5. Beretning fra korene

*Intet.*

6. Indkomne forslag, herunder vedtægtsændringer. Forslag skal være formanden i hænde senest 2 uger før generalforsamlingen

*Der har været en forespørgsel fra Damekoret Ekko angående Persondataloven. Poul Bent kunne fortælle, at vi afventer anbefalinger fra Danske Folkekor.*

7. Valg af:

a) 3 bestyrelsesmedlemmer, på valg er Poul Bent Povlsen, Hanna Madsen og Brita Bjerregaard Jensen.

*Alle modtog genvalg.*

b) 2 bestyrelsessuppleanter, på valg er Heino Popp og Bodil Dibbern

*Bodil Dibbern blev genvalgt*

*Nyvalgt: Steen Carstensen, Midtlandskoret*

b) 2 revisorer, på valg er Vagn Jakobsen og Kaj Rasmussen

*Revisorerne modtog genvalg*

c) Fanebærer, på valg er Egon Svejstrup

*Egon Svejstrup modtog genvalg*

Meddelelse af valg af tre musikudvalgsmedlemmer.

*På mødet for korledere inden generalforsamlingen blev Anker Hansen og Hans Christian Hein genvalgt. Berit Falster-Hansen ønskede at stoppe og blev erstattet af Bodil Gormsen.*

8. Fremtiden

*Der arbejdes med Genforeningen 2020 hvor der vil være 3 arrangementer i henholdsvis Alsion, Aabenraa og Gram. Generalforsamlingsstævnet i 2020 vil blive en øvedag til disse arrangementer. Der bliver eventuelt også mulighed for at deltage i et arrangement på Skamlingsbanken.*

9. Eventuelt

*Vi skal huske faneindmarch med sang.*

*Der skal arbejdes på at skabe større kontakt til de forskellige kor. Evt. have noget med interesse for dirigenterne således at disse også møder op ved generalforsamlingsstævnet.*

*En person gav udstyk for sin bekymring ved markeringen af 100 året for Genforeningen. Passe på det ikke blev en markering af, hvad vi har fået tilbage fra tyskerne. Det blev slået fast at denne bekymring var ubegrundet. Vi har et godt samarbejde med Tyskland. 1. afdeling af markeringen ved 100 året bliver historie medens 2. afdelingen bliver en markering af samarbejdet og hvordan det er nu.*

*75. års markeringen var meget sober og bl.a. et samarbejde med Tyskland.*

*Paul Bent takkede Berit for et godt samarbejde og fordi hun har været behjælpelig med lydfiler. Berit fik overrakt blomster*

*Poul Bent takkede dirigenten med en buket blomster*

Referent: Hanna Madsen